Noruliai
Noruliai – kaimas Varėnos rajono savivaldybės vakarinėje dalyje, 8 km į pietryčius nuo Merkinės, prie kelio  A4  Vilnius–Varėna–Gardinas . Įeina į Dzūkijos nacionalinį parką. Seniūnaitijos centras. Per kaimą teka Nemuno intakas Pašilingė. Norulius supa Dainavos giria. Atsišakoja keliai į Pašilingę, Maksimus, Roduką. Girininkija. Kaime stovi Norulių paminklas partizanams (1997 m.), yra vienas iš Čiurlionio kelio paminklų – „Kankliuojanti dzūkė“.